دەزگای هاناڕەسین ئیسپانیا "سالفامنتو ماريتيمو"، وت: فڕۆکەی رزگارکردن لە دوورگەی کەناری ئەرا مینەکردن ئەو بەلەمە کل کریا کە لە سەنیگال دەرچگە و ٢٠٠ کەس ها بانی.
وتنیش؛ کەشتیەیل بازرگانی لەو ناوچە وە رویداوەگە ئاگادار کریانە، و وەگورەی ریخریاگ "كاميناندو فرونتيراس" نا حکومەتی کە زانیاری لە پەیوەندیکردن وە کووچبەرەیل و کەسوکاریان تیارێد؛ ئەو بەلەمە لە شار کافونتین سەنیگال لە ٢٧ حوزەیران گوزەشتە دەرچگە.
دامەزریاگ ناحکومەتی هیلینا مالینۆ لە تووماریگ دەنگی وت: خیزانەیل ئاگادارمان وە بیسەروشوینی ئەو بەلەمە کردنە ک یە چەن رووژیگە خەوەر لەلیەو نییە.
